પોરબંદર મામલતદાર તથા પુરવઠા વિભાગ ની ટીમ દ્વારા પોરબંદર ના બોખીરા વિસ્તાર અને દ્વારકા હાઇવે પર આવેલ હોટલો માં રાંધણગેસ ના બાટલા,ફાયર સેફટી ના સાધનો અને ખાદ્ય ચીજો અંગે આકસ્મિક ચેકિંગ હાથ ધરવામાં આવ્યું હતું જેમાં કેટલાક રેસ્ટોરન્ટ માં ફાયર સેફટી ના સાધનો એક્સપાયરી ડેટ ના મળી આવતા આ અંગે નોટીસો આપવામાં આવી હતી તથા ધ ગ્રાન્ડ ચામુંડા હોટલ માં ૧૫ જેટલી સોસ ની બોટલ એક્સપાયરી ડેટ ની મળી આવતા આ અંગે પાલિકા ના ફૂડ ઇન્સ્પેકટર ને જાણ કરાઈ હતી અને પાલિકા ફૂડ વિભાગે તમામ બોટલ નો સ્થળ પર જ નાશ કરી ને હોટલ ના વ્યવસ્થાપક ને ફૂડ સેફટી એન્ડ સ્ટાન્ડર્ડ એક્ટ રુલ ૨૦૦૬ હેઠળ ધારધોરણસર નું પાલન કરવા લેખિત નોટીસ આપી હતી.